OpenLLM-France/wikimedia huggingface dataset:
# Ivan V (Rusia)

Ivan V Alekseyevich Romanov (e ruseg Иван V Алексеевич) (6 a viz Gwengolo 1666 - 8 a viz C'hwevrer 1696) a voe tsar Russia asambles gant e hanter-vreur Pêr Iañ etre 1682 ha 1696.
Mab yaouankañ Alexis Iañ ha Maria Miloslavskaya e oa. Ne renas ket e gwirionez pa oa nammet koulz en e gorf hag en e spered. Chom a rae difiñv eurvezhioù-pad en e gador hag ezhomm en doa da gaout sikour evit kerzhet.
Kurunennet e voe d'ar 25 a viz Even 1682, asambles gant Pêr Iañ.
Ivan V ne c'hoantae ket ar galloud ha Pêr Iañ a oa an impalaer gwir.
Pemp merc'h en doe gant e wreg Praskovia Saltykova, en o zouez Anna Ivanovna a zeuas da vezañ impalaerez e 1730.
Kannadourien estren a zeskrivas anezhañ toc'hor ha kazi dall pa ne oa nemet 27 vloaz.
# Ivan Vazov

Ivan Vazov (bulgareg: Иван Вазов) a oa ur skrivagner bulgar, bet ganet d'ar 27 a viz Mezheven 1850 e Sopot, e-kichen Karlovo, ha marvet d'an 22 a viz Gwengolo 1921 e Sofia. Tad al Lizhiri bulgarek a vez graet anezhañ.
E 1870 e rankas kuitaat Sopot evit mont war studioù kenwerzh e Romania, daoust dezhañ bezañ troet war-du ar varzhoniezh. Eno e paouezas gant e studioù goude bezañ graet anaoudegezh gant an harluidi o stourm evit dieubiñ Bulgaria diouzh beli an Otomaned, Hristo Botev en o zouez. Pa c'hoarvezas dispac'h miz Ebrel 1876 e oa e Sopot e-lec'h ma oa ezel eus ar Poellgor Dispac'h lec'hel. Dre ma voe mouget an emsavadeg e rankas mont d'an harlu e Romania. Ur wezh ma voe dieubet Bulgaria gant an arme rusian, e 1879, e c'hallas annezañ e Bulgaria adarre. Meur a garg a voe fiziet ennañ gant ar velestradurezh nevez, darn anezho e Plovdiv, kêr-benn Roumelia ar Reter. Ingal e kemeras perzh e politikerezh e vro, gant mennozhioù stag ouzh Rusia, pezh a redias anezhañ da vont d'an harlu tri bloavezh (1886-1889). Meur a wezh e voe dilennet kannad (1880-1886; 1894-1899). Dindan gouarnamant Konstantin Stoilov (1897-1899) e voe anvet da vinistr an Deskadurezh. Ivan Vazov a voe awenet meur a rummad skrivagnerien gantañ ha gant an oberennoù a bep seurt savet gantañ (barzhonegoù, romantoù, pezhioù-c'hoari...). Enno e vez meulet kened Bulgaria koulz hag aberzh ar re o stourm evit he frankiz.

## Oberennoù
### Romantoù

* Под игото, 1890.
* Нова земя, 1896.
* Светослав Тертер, 1907.

### Danevelloù

* Митрофан и Дормидолски
* Немили-недраги, 1883.
* Чичовци
* Нора
# Ivanka Trump

Ivanka Marie Trump lesanvet Yael goude bezañ bet degemeret er relijion yuzev, ganet d'an 30 a viz Here 1981 a zo ur vaouez eus bed an aferioù stadunanat hag un top model. Brudet eo evit bezañ merc'h da Donald Trump deuet da vezañ 45vet prezidant Stadoù-Unanet Amerika. Bez' eo besprezidantez an Trump Organization, un aozadur merañ embregerezhioù lies Donald Trump. Emañ e penn skourr an ostalerioù hag ar glad.

## Yaouankiz ha buhez prevez

Ivanka Trump a voe ganet e Manhattan, New York City d'an 30 a viz Here 1981. He zad Donald Trump zo un den a aferioù pinvidik, he mamm Ivana Zelníčková zo ur sportourez ha top model genidik eus Tchekoslovakia, kentañ gwreg Donald Trump.
Dimeziñ a reas da Jared Kushner e 2009.

## Harp dibleg Donald Trump

Ivanka Trump zo bet un harp dibleg d'he zad e-pad koulzad mennad ar Strollad Republikan hag e-pad koulzad dilennadegoù prezidant SUA. Tuet kalz he deus he zad da geñver ar bed sokial. Bountet he deus war he zad evit reiñ brud hag harp d'ar maouezed a felle dezho mont etrezek penn an aozadurioù pe embregerezhioù. War ar mennad-se e tisklêrias "I believe my father will take giant leaps to change that, he's somebody who walks the walk."$^{Troidigezh?}$
Sikouret he deus kalz he zad en ur vont gantañ dre an hentoù e-pad ar c'houlzad pa oa dougerez evit degas un enep-skeudenn d'an Donald Trump enep maouezed.
# Kernevez

Kernevez zo un anv-lec'h brezhonek, savet gant Ker ha nevez.

## Kumunioù

* Kernevez-Raez, e Bro-Raez,
* Andolieg-Kernevez, e Bro-Roazhon
* Kernevel, anv ur gumun kozh kenstaget ouzh Rosporden, a vije ur stumm all eus Kernevez

## Lec'hioù all

* Kastell Kernevez, e Kastell-Paol
* Kastell Kernevez, e Plourae

## Pennadoù kar

* Neustadt
* Neuville
* New Town
* Villanova
* Villeneuve
* Y Drenewydd
# Kerniel

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Kerniel a c'hall bezañ meur a dra:
* liester ar ger korn
* Kerniel (Belgia), ur gêriadenn e Belgia, e kumun Borgloon
# Kernev (disheñvelout)

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Kernev pe Kerne, ha Bro-Gernev ha Bro-Gerne ivez, a c'hall daveiñ da:
* Kernev, ur rouantelezh kozh hag unan eus "broioù kozh Breizh", eskopti a-raok 1790
* Bro Gerne (lezenn Voynet), ur strollegezh krouet hervez lezenn Voynet, enni 112 kumun en-dro da Gemper

## Traoù all
### Anvioù-lec'h

* Gwiler-Kerne
* Konk-Kerne
* an Treoù-Kerne
* Kumuniezh kumunioù Kerne-Uhel

## Istor

* Eskopti Kernev
* Rouaned ha konted Kerne
* Tiegezh Kernev

## Tud

* Mikael Kerné, kaner breton

## Yezh

* "kerneveg" a vez graet ivez eus brezhoneg Kerne

## A bep seurt

* Gouelioù-Meur Kerne
* Radio Kerne
# Kernevel

Kernevel a zo ur gumun gozh eus Penn-ar-Bed e Breizh. Kenstaget eo ouzh kumun Rosporden abaoe 1974.

## Anv

* Erwan Vallerie ː Kernevell, 1278; Kerneuguel, 1368; Kerneuguell, 1368; Kerneguell, 1408; Kernevel, 1516, 1536; Kneuel, 1630;

## Istor
### Henamzer

* An hent roman eus Darioritum (Gwened bremañ) da Lokmaria-Kemper a dreuze Kernevel; savet e voe ur c'hamp gant ar Romaned er Voustoar war lez an hent.

### Dispac'h Gall

* Da vare an Dispac'h gall e teuas da vezañ ur gumun.
* Dekred eus ar 26 a viz Du 1790 war al le ret: e penn-kentañ 1791 e voe nac'het al le ouzh ar Roue, ar vro hag al lezennoù gant Le Beuz, kure, hag Helegouarc'h, beleg kovezour.

### XX$^{vet}$ kantved
#### Brezel-bed kentañ

* Mervel a reas 154 gwaz eus ar gumun abalamour d'ar brezel hervez monumant ar re varv e Banaleg, 156 hervez hini ar gumun.

#### Stagidigezh

* E 1974 e voe kevreet kumunioù Kernevel ha Rosporden.

## Monumantoù ha traoù heverk

* Monumant ar re varv, luc'hskeudenn.

## Tud
### Ardamezeg ar familhoù

| Amphernet, aotrounez Kermadéhoa | En sabel e erez dispak en argant, krabanet ha pigoset en aour |

## Lervlennadur

* Pol Potier de Courcy : Nobiliaire et armorial de Bretagne. Adembannadur Editions des Régionalismes. Cressé. 2011/2014
* Bernard Tanguy : Dictionnaire des noms de communes, trèves et paroisses du Finistère. Chasse-Marée. ArMen. 1990
* Erwan Vallerie : Diazezoù studi istorel an anvioù-parrez. Corpus. An Here. 1995

## Notennoù ha daveoù

* ↑ Henri Guiriec, La Région de l'Ellé - bas et haut Ellé, e ti an aozer, 1939, (e galleg), pajenn 16
* ↑ Kristof Jezegoù, Hor Bro e-pad ar Revolusion, Ti-moullañ Ar Bobl, Karaez, 1915, pajenn 53
* ↑ Monumant ar re varv e bourc'h Banaleg
* ↑ Mémorial GenWeb
* ↑ Memorial Genweb
# Kernewek Kemmyn

Kernewek kemmyn (LFE: [kɛr'nɛwɛk kɛm:ɪn], "kerneveureg kumun") eo anv doare implijetañ ar c'herneveureg a-vremañ adsavet.
Krouet eo oa bet dreist-holl gant Ken George e 1986 dre diorren diazezoù ar c'hernowek unyes met levezonet-don gant mammennoù kerneveureg ar Grennamzer hag ivez gant ar brezhoneg ha nebeutoc'h gant ar c'hembraeg.
Implijet e oa bet kerneveureg ar Grennamzer evel diazez en ur unvaniñ ar reizhskrivadur. Evit ar wezh kentañ e oa bet roet reolennoù sklaer e-keñver an doare ma ranke bezañ distaget ar yezh hervez an doare-skrivañ.
Degemeret mat e oa bet gant an darn vrasañ eus ar gerneveuregerion daoust ha ma kendalc'has lod anezhe d'ober gant ar c'hernowek unyes.
An doare kerneveureg implijetañ eo deuet da vezañ gant ma ra gantañ ar muiañ a gerneveuregerion/ezed (betek 80% e 2000) kentoc'h evit gant unan eus ar sistemoù all hag e 1987 e oa bet degemeret gant Kesva an Taves Kernewek dre vouezhiadeg evel doare-yezh ofisiel an aozadur-se.
Pismiget kriz e vez avat gant an dud a ra gant doareoù kerneveurek all, dreist-holl ar C'hernewek Unys a-gent hag ar C'hernowek Unys Amendys ("kerneveureg unvan reizhet"). Hervez Nicholas Williams, krouer ar C'hernowek Unys Amendys, ez eus bet graet fazioù e-leizh gant Ken George en ur ijinañ fonologiezh diazez ar C'hernewek Kemmyn: re arc'haek, re strizh ha "re vrezhonek" eo hervezañ.
Skrid skouer diwar pajenn degemer ar Wikipedia e kerneveureg:
    "Dynnargh dhe Wikipedi yn Kernewek! Yma 1,228 a erthyglow y'n Wikipedi kernewek y'n termyn ma. Mar kewsydh neb rannyeth a Gernewek po mars esos ow tyski an yeth, ty a yll gweres! Y hyll'ta skrifa erthygel yn kever neppyth dhe les yn godhoniador, mes yma nebes profyansow a Gernow a-is. Nyns yw erthyglow gans kevrennow rudh skrifys na hwath, mes y hyllir hwath amendya, gwellhe hag ystynna erthyglow gans kevrennow ha dhedha py liw pynag." $^{troidigezh?}$

## Gwelit ivez

* Kernewek Unys
* Kernuack Nowedga
* Kernowek Unys Amendys
# Kernevez-Raez

Kernevez-Raez :
| Porzh Collet. ||
| Anv gallek (ofisiel) | Villeneuve-en-Retz |
| Bro istorel | Bro-Naoned |
| Melestradurezh ||
| Departamant | Liger-Atlantel |
| Arondisamant | Sant-Nazer |
| Kanton | Machikoul |
| Kod kumun | 44021 |
| Kod post | 44580 |
| Maer Amzer gefridi | Jean-Bernard Ferrer 2020-2026 |
| Etrekumuniezh | Pornizh Tolpad Bro-Raez |
| Bro velestradurel | Bro Raez Atlantel |
| Lec'hienn Web | https://www.villeneuvenretz.fr/ |
| Poblañsouriezh ||
| Poblañs | 5 013 ann. (2020) |
| Stankter | 68 ann./km² |
| Douaroniezh ||
| Daveennoù lec'hiañ | 47° 01′ 49″ Norzh 1° 53′ 55″ Kornôg / 47.0303545, -1.8985748 |
| Uhelderioù | bihanañ 0 m — brasañ 42 m |
| Gorread | 73,68 km² |
| Kernevez-Raez ||
| kemmañ |
Kernevez-Raez (Villeneuve-en-Retz e galleg) a zo ur gumun eus Breizh e kanton Machikoul e departamant Liger-Atlantel. Krouet eo bet d'ar 1añ a viz Genver 2016, o vodañ kumunioù Bourc'hnevez-Raez ha Onnod-Raez.

## Anv

A. Sant-Sir-Raez ː Sanctus Ciricus, 1152
B. Bourc'hnevez-Raez ː (trev Saint-Cyr) ː stumm kozh ebet.

## Ardamezioù

Bourc'hnevez-Raez ː En glazur e lestr en aour gwisket ivez en aour, war ur mor en argant, e c'houel karget gant ur groaz en sabel; e gab en gul skoret en geot, karget grant tri bern holen en argant, azezet war ar geot

## Monumantoù ha traoù heverk

* Iliz Sant-Sir-Raez, e Bourc'hnevez-Raez.
* Delwenn Sant Bastian en iliz Onnod-Raez.

## Melestradurezh

Roll ar vaered :
| Mare | Mare | Anv | Strollad | Karg |
| 5 Genver 2016 | 3 Gouere 2020 | Alain Durrens | Tu-gleiz diseurt | |
| 3 Gouere 2020 | → bremañ | Jean-Bernard Ferrer | UDI | |

## Tud
### Ardamezeg ar familhoù

| Bachelier du Pinier, aotrounez l'Hôpiteau, Sant-Sir-Raez | En argant e binenn geotet, war ur savenn ivez en geot |

## Levrlennadur

* Michel Froger & Michel Pressensé : Armorial des communes de Loire-Atlantique. 1996
* Pol Potier de Courcy : Nobiliaire et armorial de Bretagne. Adembannadur Editions des Régionalismes. Cressé. 2011/2014
* Erwan Vallerie : Diazezoù studi istorel an anvioù-parrez. Corpus. An Here. 1995

## Notennoù ha daveoù

* ↑ Roadennoù ofisiel e lec'hienn an EBSSA
* ↑ Diaz-titouroù KerOfis gant Ofis Publik ar Brezhoneg.
* ↑ (fr) Arrêté préfectoral du 29 septembre 2015 portant création de la commune nouvelle de Villeneuve-en-Retz.
* ↑ (fr) « Alain Durrens est élu maire de la commune nouvelle Villeneuve-en-Retz », Ouest-France, 6 Genver 2016.
* ↑ (fr) « Villeneuve-en-Retz. Jean-Bernard Ferrer est le nouveau maire », Presse-Océan, 10 Gouere 2020
# Kernewek Unys

Kernewek Unys ("kerneveureg unvan") eo anv unan eus an doareoù kerneveureg a-vremañ adsavet bet krouet gant Morton Nance, bet klasket gantañ unvaniñ meur a doare reizhskrivañ bet implijet evit skrivañ ar yezh a-gozh.
Ar c'hentañ sistem bet implijet evit deskiñ kerneveureg adsavet an hini oa ha gantañ e krogas an darn vrasañ eus an dud hag a ra gant ar yezh hiziv.
Er bloavezhioù 1980 avat e krogas tud zo da mont donoc'h gant o enklaskoù diwar-benn istor ar yezh oc'h implijout benveg rik ar yezhoniezh ha sevel a raes tamalloù kriz a-walc'h e-keñver an doare ma oa bet krouet ar C'hernewek Ünys ha diwar an enklaskoù-se e oa bet adwelet ar yezh penn-da-benn ha krouet daou sistem nevez anvet Kernewek Kemmyn ("kerneveureg kumun") diouzh un tu ha Kernuack Nowedga ("kerneveureg modern") diouzh an tu all.
Kerneveuregerion/ezed zo avat a gendalc'has d'ober gant ar sistem kozh met isrannet e voent c'hoazh pa oa bet adwelet un nebeud fazioù er C'hernowek Unys er bloavezhioù 1990 ha savet ur sistem nevez all gant Nicholas Williams anvet Kernowek Unys Amendys ("kerneveureg unvan reizhet").
Skrid skouer diwar pajenn degemer ar Wikipedia e kerneveureg:
    "Dynargh dhe Wykypedya Kernewek! Yma 1,228 a erthyglow y'n Wykypedya kernewek y'n termyn ma. Mar kewsyth nep ranyeth a Gernewek po mars esos ow-tysky an yeth, ty a yl gweres! Y hyl'ta scryfa erthygel yn kever neppyth dhe les yn godhonyador, mes yma nebes profyansow a Gernow a-ys. Nyns-yú erthyglow gans kevrennow ruth scryfys na whath, mes y-hyllyr whath amendya, gwellhé hag ystynna erthyglow gans kevrennow yn nep lyw vyth."

## Gwelit ivez

* Kernewek Kemmyn
* Kernuack Nowedga
* Kernowek Unys Amendys
# Kerniel (Belgia)

Kerniel :
| Riez | Belgia |
| Kumuniezh | Kumuniezh flandrezek |
| Rannvro | Flandrez |
| Proviñs | Limbourg |
| Arondisamant | Tongeren |
| Kumun | Borgloon |
| Kod post | 3840 |
| Kod pellgomz | 012 |
| Gorread | 4,02 km² |
| Hed | 05° 21' .." Reter |
| Led | 50° 49' .." Norzh |
| Uhelder | .. m |
| Poblañs hep kontoù doubl | 707 (01.01.2006) |
| Stankter | 176 a./km² |
Kerniel a zo ul lodenn eus kumun Borgloon abaoe 1977. E proviñs Limbourg a Flandrez Belgia emañ.
# Llanrwst

Llanrwst (distaget [ɬanˈruːst] e kembraeg) zo ur gêr vihan hag ur gumuniezh e Sir Conwy, e hanternoz Kembre. Emañ war lez reter ar stêr Conwy, en draoñienn anvet Dyffryn Conwy.
E 2011 e oa annezet gant 3 323 a dud ; 61% anezho a oa kembraegerien.
Kreskiñ a reas Llanrwst abalamour da genwerzh ar gloan er c’horn-bro ha brudet e oa mezher ar gêr. Gwechall ivez e oa anavezet an telennoù hag an horolajoù graet e Llanrwst. Hiziv en deus kemeret an touristerezh ur plas brazik e buhez kêr, dre m’emañ war e-harz Eryri. E Llanrwst eo diazezet Gwasg Carreg Gwalch, un ti-embann kembraek pouezus.
E-touez savadurioù heverkañ Llanrwst e c’haller menegiñ an iliz-parrez, gouestlet sant Crwst pe Grwst, m’emañ bez ar priñs Llywelyn Fawr (marvet e 1240) hag Y Bont Fawr (ar pont bras), savet e 1636 da dreuziñ ar stêr Conwy ha da vont da vaner Gwydir, savet e 1492.
Dre Llanrwst e tremen hent-houarn Dyffryn Conwy a gas eus Blaenau Ffestiniog er c’hreisteiz da Llandudno en hanternoz.
a vo kavet e Wikimedia Commons.
# Llansadwrn

Llansadwrn zo un anv-lec'h kembraek ha hini meur a lec'h e Kembre.

## Gerdarzh

Savet eo diwar ar gerioù llan (lann) ha Sadwrn (sadorn).

## Lec'hioù

* Llansadwrn (Enez Mon)
* Llansadwrn (Sir Gaerfyrddin)
# Llansadwrn (Mon)

Llansadwrn zo ur gêriadenn vihan e kumuniezh Cwm Cadnant, e Kembre, e kontelezh Enez Mon, 209,4 km eus Kerdiz.

## Notennoù

* ↑ Enwau Lleoedd; Canolfan Bedwyr
* Kêriadennoù Enez Von
* Aberffraw • Amlwch • Benllech • Bethel • Biwmares • Bodedern • Bodewryd • Bodffordd • Bryngwran • Brynrefail • Brynsiencyn • Brynteg • Caergeiliog • Caergybi • Capel Coch • Capel Gwyn • Carmel • Carreglefn • Cemaes • Cerrigceinwen • Dwyran • Y Fali • Gaerwen • Glyn Garth • Gwalchmai • Heneglwys • Hermon • Llanallgo • Llanbabo • Llanbedrgoch • Llandegfan • Llandyfrydog • Llanddaniel Fab • Llanddeusant • Llanddona• Llanddyfnan • Llanedwen • Llaneilian • Llanfachraeth • Llanfaelog • Llanfaethlu • Llanfairpwllgwyngyll • Llanfair-yn-Neubwll • Llanfair-yng-Nghornwy • Llan-faes • Llanfechell • Llanfihangel-yn-Nhywyn • Llanfwrog • Llangadwaladr • Llangaffo • Llangefni • Llangeinwen • Llangoed • Llangristiolus • Llangwyllog • Llaniestyn • Llannerch-y-medd • Llanrhuddlad • Llansadwrn • Llantrisant • Llanynghenedl • Maenaddwyn • Malltraeth • Marianglas • Moelfre • Nebo • Niwbwrch • Pencarnisiog • Pengorffwysfa • Penmynydd • Pentraeth • Pentre Berw • Pentrefelin • Penysarn • Pontrhydybont • Porthaethwy • Porth Llechog • Rhoscolyn • Rhosmeirch • Rhosneigr • Rhostrehwfa • Rhosybol • Rhydwyn • Talwrn • Trearddur • Trefor • Tregele
# Llanrhos

Llanrhos (anvet ivez Eglwys Rhos) zo ur gêriadenn hag ur barrez eus Kembre, e Sir Conwy. Er gevred da Llandudno emañ. E parrez Llanrhos emañ ivez Degannwy, Rhiwledyn ha Bae Penrhyn. Er Grennamzer e oa e kombod Creuddyn, hag a oa e-unan e kantrev Rhos.
Gouestlet eo an iliz-parrez anglikan da sant Ilar (saoznekaet e Hilary). E 1865 e voe adsavet an iliz, met eus dibenn ar Grennamzer eo al lodennoù koshañ anezhi. A-hervez e oa bet savet an iliz kentañ er VI$^{vet}$ kantved gant Maelgwn Gwynedd a oa e gastell e Degannwy.

## Liammoù diavaez

a vo kavet e Wikimedia Commons.
* www.geograph.co.uk : luc'hskeudennoù eus Llanrhos
# Llanrhuddlad

Llanrhuddlad zo ur gêriadenn vihan e kumuniezh Cylch-y-Garn, e Kembre, e kontelezh Enez Mon, 228,8 km eus Kerdiz.

## Notennoù

* ↑ Enwau Lleoedd; Canolfan Bedwyr
* Kêriadennoù Enez Von
* Aberffraw • Amlwch • Benllech • Bethel • Biwmares • Bodedern • Bodewryd • Bodffordd • Bryngwran • Brynrefail • Brynsiencyn • Brynteg • Caergeiliog • Caergybi • Capel Coch • Capel Gwyn • Carmel • Carreglefn • Cemaes • Cerrigceinwen • Dwyran • Y Fali • Gaerwen • Glyn Garth • Gwalchmai • Heneglwys • Hermon • Llanallgo • Llanbabo • Llanbedrgoch • Llandegfan • Llandyfrydog • Llanddaniel Fab • Llanddeusant • Llanddona• Llanddyfnan • Llanedwen • Llaneilian • Llanfachraeth • Llanfaelog • Llanfaethlu • Llanfairpwllgwyngyll • Llanfair-yn-Neubwll • Llanfair-yng-Nghornwy • Llan-faes • Llanfechell • Llanfihangel-yn-Nhywyn • Llanfwrog • Llangadwaladr • Llangaffo • Llangefni • Llangeinwen • Llangoed • Llangristiolus • Llangwyllog • Llaniestyn • Llannerch-y-medd • Llanrhuddlad • Llansadwrn • Llantrisant • Llanynghenedl • Maenaddwyn • Malltraeth • Marianglas • Moelfre • Nebo • Niwbwrch • Pencarnisiog • Pengorffwysfa • Penmynydd • Pentraeth • Pentre Berw • Pentrefelin • Penysarn • Pontrhydybont • Porthaethwy • Porth Llechog • Rhoscolyn • Rhosmeirch • Rhosneigr • Rhostrehwfa • Rhosybol • Rhydwyn • Talwrn • Trearddur • Trefor • Tregele
# Llanrhychwyn

Llanrhychwyn zo ur gêriadenn vihan hag ur barrez e hanternoz Kembre, e Sir Conwy.
Emañ e-kichen Trefriw. Bras eo ar barrez hag enni emañ Betws-y-Coed. E-kichen ar gêriadenn ez eus ur c'hoadig anvet Coedwig Gwydyr. Er mervent emañ Llyn Geirionnydd.
Da sant Rhychwyn eo gouestlet an iliz. Kozh eo. Hervez ar richenn e oa bet savet gant ar sant e-unan. Unan eus mibien Helig ap Glannog e oa hervez ar richenn, met ne ouzer netra muioc'h diwar e benn.
Kontañ a reer e veze skuizh ar briñsez Siwan, gwreg Llywelyn Fawr, o vont eus al lez e Trefriw da iliz Llanrhychwyn. Neuze e voe savet un iliz nevez gant Llywelyn eviti e Trefriw er bloavezh 1220.
Lidet e vez gouel Rhychwyn d'an 12 a viz Gouere.

## Tud brudet

* Robert Williams (Trebor Mai) (1830-1877), barzh kembraek.
a vo kavet e Wikimedia Commons.
# Llanrug

Llanrug zo ur gêriadenn e Gwynedd, en hanternoz Kembre, etre Caernarfon ha Llanberis. Kêriadenn pobletañ bro Arfon eo.

## Skol

* Ysgol Llanrug, skol kentañ derez
* Ysgol Brynrefail, skol eil derez
# Llansadwrn (Sir Gaerfyrddin)

Llansadwrn zo ur gêriadennig, ur barrez hag ur gumuniezh eus Sir Gaerfyrddin, e Kembre. Emañ e Dyffryn Tywi, hanter-hent etre Llanymddyfri er biz ha Llandeilo er mervent. Kontañ a reer e oa bet savet gant sant Sadwrn, war-dro 460.
Er gornaoueg d'ar gêriadenn emañ dismantroù Abati Talyllychau.

## Poblañs

E 2011 e oa 517 a dud o chom e kumuniezh Llansadwrn ha 201 anezho a oa kembraegerien (39,9%).

## Notennoù

* ↑ Ystadegau Allweddol ar gyfer Cymru. Swyddfa Ystadegau Gwladol..
# Llanrhymni

Llanrhymni zo ur barrez kozh eus kreisteiz Kembre, er reter da Gerdiz ha d'ar stêr Rhymni.
Gwechall e oa e Sir Fynwy, pa oa an darn vrasañ eus kêr Kerdiz er c'huzh-heol d'ar stêr e Sir Forgannwg.
# Llanrhystud

Llanrhystud zo ur gêriadenn hag ur gumuniezh eus Kembre, e kontelezh Ceredigion.
E 2011 e oa 966 a dud o chom e kumuniezh Llanrhystud ha 529 anezho a oa kembraegerien (56,7%).

## Gerdarzh

Dont a ra an anv eus llan ha Rhystud, ur sant kembreat eus ar VI$^{vet}$ kantved.

## Notennoù

* ↑ Ystadegau Allweddol ar gyfer Cymru. Swyddfa Ystadegau Gwladol..
Aberarth • Aber-banc •
Aberffrwd • Abermagwr • Abermeurig • Aberporth • Aberteifi • Aberystwyth • Adpar • Alltyblaca • Betws Bledrws • Betws Ifan • Betws Leucu • Bethania • Beulah • Blaenannerch • Blaenpennal • Blaenplwyf • Blaenporth • Y Borth • Bow Street • Bronant • Bwlch-llan • Capel Bangor • Capel Cynon • Capel Dewi (1) • Capel Dewi (2) • Capel Seion •
Caerwedros • Castellhywel • Ceinewydd • Cellan • Cilcennin •
Ciliau Aeron • Clarach • Cnwch Coch • Comins Coch • Cribyn • Cross Inn (1) • Cross Inn (2) • Cwm-cou • Cwmystwyth • Cwrtnewydd • Dihewyd • Dôl-y-bont • Eglwys Fach • Eisteddfa Gurig • Felinfach • Y Ferwig • Ffair-rhos • Ffostrasol • Ffos-y-ffin • Ffwrnais • Gartheli • Goginan • Gwbert • Henfynyw • Henllan • Horeb • Llanafan • Llanarth • Llanbadarn Fawr • Llanbedr Pont Steffan • Llandre • Llandyfriog • Llandysul • Llanddewi Brefi • Llanfair Clydogau • Llanfarian • Llanfihangel y Creuddyn • Llangeitho • Llangoedmor • Llangrannog • Llangwyryfon • Llangybi • Llangynfelyn • Llangynllo • Llanilar • Llanio • Llan-non • Llanrhystud • Llansantffraid • Llanwenog • Llanwnnen • Llechryd • Lledrod • Llundain-fach • Llwyncelyn • Llwyndafydd • Llwyn-y-groes • Morfa • Mwnt • Nanternis • Penbryn • Penparc • Penrhyn-coch • Penuwch • Pen-y-garn • Plwmp • Pontarfynach • Ponterwyd • Pontgarreg • Pontrhydfendigaid • Pontrhydygroes • Pont-Siân • Rhydlewis • Rhydowen • Rhydyfelin • Rhydypennau • Salem • Sarnau • Southgate • Swyddffynnon • Synod Inn • Talgarreg • Tal-y-bont • Temple Bar • Trefenter • Tregaron • Trefilan • Tremain • Tre-saith •
Tre Taliesin • Troedyraur • Ysbyty Ystwyth • Ystrad Aeron • Ystrad Meurig •
# Kontadenn war astenn

Ur gontadenn war astenn, pe war gresk (cumulative tale e saozneg) zo ur gontadenn ma klever, pe lenner, ur bomm lavaret meur a wech.
Alies e vez un dudenn o vont gant un hent met a-wechoù e vez un elfenn nevez o tont da greskiñ ar gontadenn.
Er gontadenn Ar Mell Irvinenn e teu un den all da sikour an hini a zo o sachañ.

## Lies doare

* War gresk : a, ha goude a+b, ha goude a+b+c ...
* War zigresk : eus ur stroll ez a unan kuit, hag unan all ...

## E brezhoneg

Meur a gontadenn war astenn zo bet lakaet e brezhoneg:
* Chicken Little, Yarig Koantik, e brezhoneg.
* Ar Mell Irvinenn
* Bisig Pezh Kof
# Kontelezh An Dún

Kontelezh An Dún (Contae an Dúin en iwerzhoneg ha County Down e saozneg) zo ur gontelezh e biz Iwerzhon. Dún Pádraig (Downpatrick) eo kêr-benn ar gontelezh ha Beannchar (Bangor) ar gêr vrasañ enni. 516 000 a dud a oa o chom enni e deroù 2007. Niver an annezidi a sav bremañ da 531 665 (2011).

## Notennoù

* ↑ https://www.populationu.com/uk/northern-ireland-population.